Viljavisensijas

Viljavisensijas () – miestas centrinėje Kolumbijos dalyje, Orinoko regione, Andų kalnų pašlaitėje (467 m aukštyje), Guatikijos upės kairiajame krante. Yra 90 km nuo Bogotos. Metos departamento administracinis centras. 384,1 tūkst. gyventojų (2005 m.).

Labai svarbus žemės ūkio centras. Viljavisensijas maisto produktais aprūpina Bogotą. Apylinkėse auginami ryžiai, kava, išvystyta gyvulininkystė. Maisto pramonės centras. Netoliese išgaunama nafta ir gamtinės dujos. Miestas – svarbus turistinis objektas. Svarbiausi objektai: Išvaduotojų aikštė, katedra, Kristaus, Įkūrėjų monumentai, parkai ir kt. Yra 2 universitetai. Mieste kasmet vyksta Kolumbijos dainų festivalis. Viljavisensijas įkurtas 1792 m.

Nuorodos 
 Oficiali svetainė 

Kolumbijos miestai